
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων της Υφυπουργού Προεδρίας της Κυβέρ¬ 
νησης στη Γενική Γραμματέα της Γενικής Γραμματείας Ισότη¬ 
τας των Φύλων..., 1 

Παροχή της εγγύησης του Ελληνικού Δημοσίου στην Ευρωπαϊκή 
Τράπεζα Επενδύσεων, για τη χορήγηση δανείου σε συνάλλαγμα 
στη Δημόσια Επιχείρηση Ηλεκτρισμού (ΔΕΗ) συνολικού ποσού 
ισοτίμου ΕΟΙΙ 6.954.000 για την κάλυψη του υπόλοιπου του 
κόστους κατασκευής ενεργειακών έργων που έχουν ενταχθεί στα 

ΜΟΠ. .... 2 

Επιτρεπή στάθμη ακουστικής ισχύος των χαρτοκοπτικών μηχανών.. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ.Τφ. 475 (1) 

Μεταβίβαση αρμοδιοτήτων της Υφυπουργού Προεδρίας της Κυβέρνη¬ 
σης στη Γενική Γραμματέα της Γενικής Γραμματείας Ισότητας των 

Φύλων. 

Η ΥΦΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/1985 «Κυβέρνηση και Κυβερνητικά 
Όργανα». 

β) Του άρθρου 6 παρ. 4 του Ν. 1288/1982 «Ρύθμιση θεμάτων αρ¬ 
μοδιότητας Υπουργείου Προεδρίας της Κυβέρνησης και της ΥΕΝΕΔ 
καθώς και άλλες διατάξεις». 

γ) Του Π.Δ. 320/1988 «Οργανισμός Υπηρεσιών του Υπουργείου 
Προεδρίας της Κυβέρνησης». 

δ) Την απόφαση ΓΥ 5553/25.11.1988 του Πρωθυπουργού και του 
Υπουργού Προεδρίας της Κυβέρνησης «Ανάθεση αρμοδιοτήτων του 
Υπουργού Προεδρίας της Κυβέρνησης στην Υφυπουργό Προεδρίας της 
Κυβέρνησης Μαρία Κυπριωτάκη» (ΦΕΚ 862/τ.Β'/30.11.1988). 

2. Τη Γ.Υ. Φ151/14.2.1989 (ΦΕΚ 111/Β/17.2.1989» από¬ 
φαση της Υφυπουργού Προεδρίας της Κυβέρνησης «Μεταβίβαση αρμο¬ 
διοτήτων της Υφυπουργού Προεδρίας της Κυβέρνησης στη Γενική 
Γραμματέα Ισότητας των φύλων κ.λπ.». 

3. Την ανάγκη της εύρυθμης και αποδοτικής λειτουργίας της Γενι¬ 
κής Γραμματείας Ισότητας των Φύλων, αποφασίζουμε: 

Συμπληρώνουμε τη Γ.Υ. Φ151/14.2.1989 απόφαση και προσθέ¬ 
τουμε στο άρθρο 1 μετά την περίπτωση αριθ. 5 τα εξής: 

«6. Εγκυκλίους και έγγραφα που αφορούν την εκτέλεση υπηρεσίας 
από τις υπηρεσίες της Γενικής Γραμματείας Ισότητας των Φύλων. 

7. Εγκυκλίους και έγγραφα προς τις Νομαρχιακές Επιτροπές Ισότη¬ 


τας και τα Γ ραφεία Ισότητας για υπηρεσιακά θέματα, σεμινάρια και εκ¬ 
δηλώσεις». 

. Αθήνα, 31 Μαΐου 1989 

Η ΥΦΥΠΟΥΡΓΟΣ 

ΜΑΡΙΑ ΚΥΠΡΙΩΤΑΚΗ 
-♦- 

Αριθ. 2039141/8403/0025 (2) 

Παροχή της εγγύησης του Ελληνικού Δημοσίου στην Ευρωπαϊκή Τρά¬ 
πεζα Επενδύσεων, για τη χορήγηση δανείου σε συνάλλαγμα στη Δη¬ 
μόσια Επιχείρηση Ηλεκτρισμού (ΔΕΗ) συνολικού ποσού ισοτίμου 
ΕΟυ 6.954.000 για την κάλυψη του υπόλοιπου του κόστους κατα¬ 
σκευής ενεργειακών έργων που έχουν ενταχθεί στα ΜΟΠ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: - 

1. Τις διατάξεις των Α.Ν. 747/1945 και 9/1967 Καί της παρ. 2 
του άρθρου 8 του Ν. 1266/82, 

2. Τις διατάξεις του άρθρου 2 του Ν. 1307/1982. 

3. Την απόφαση της Επιτροπής Νομισματικών και Πιστωτικών Θε¬ 
μάτων αριθ. 416/11/27.2.1989, με την οποία εγκρίνεται η σύναψη 
δανείου της ΔΕΗ από την Ευρωπαϊκή Τράπεζα Επενδύσεων σε συνάλ¬ 
λαγμα μέχρι συνολικού ποσού ισοτίμου Ε01Ι 12.000.000 για την κά¬ 
λυψη του υπολοίπου του κόσους κατασκευής ενεργειακών έργων, που 
έχουν ενταχθεί στα Ολοκληρωμένα Μεσογειακά Προγράμματα. 

4. Την απόφαση της τέως Νομισματικής Επιτροπής αριθ. 294/30/ 
11.12.80 που αναφέρεται στην ανάληψη και στον τρόπο κάλυψης από 
το Ελληνικό Δημόσιο της διαφοράς που προκύπτει από τη μεταβολή 
των συναλλαγματικών ισοτιμιών κατά την πορεία εξυπηρέτησης των 
χορηγουμένων δανείων από την Ευρωπαϊκή Τράπεζα Επενδύσεων σε 
Ελληνικές Τράπεζες Δημόσιες και Ιδιωτικές Επιχειρήσεις και Οργανι¬ 
σμούς. 

5. Την πράξη του Υπουργικού Συμβουλίου άριθ. 51/26.4.1989, με 
την οποία εγκρίνεται: α) η σύναψη δανείου σε συνάλλαγμα μέχρι του 
ισοτίμου των ΕΟΙΙ12 εκατ. και β) η ανάληψη από το Ελληνικό Δημόσιο 
του συναλλαγματικού κινδύνου του ανωτέρω δανείου, σύμφωνα με το 
Ν. 1307/1982. 

6. Την απόφαση του Δ.Σ. της ΔΕΗ αριθ. 51/8.2.1989, με την 
οποία εγκρίνεται η σύναψη μακροπρόθεσμης δανειακής σύμβασης με¬ 
ταξύ της ΔΕΗ και της Ευρωπαϊκής Τράπεζας Επενδύσεων μέχρι του 
ισοτίμου των ΕΟΙΙ 12 εκατ. 

7. Το έγγραφο αριθ. 4301/4.5.1989, της ΔΕΗ σχετικά με την πα¬ 
ροχή της εγγύησης του Ελληνικού Δημοσίου για την κάλυψη του ανω¬ 
τέρω δανείου της. 

8. Το από 25.5.1989 ΤΕΛΕΞ της Ευρωπαϊκής Τράπεζας Επενδύ¬ 
σεων στο οποίο αναφέρονται το ποσό και οι όροι της εν λόγω δανειοδό¬ 
τησης, αποφασίζουμε: 

Παρέχουμε την εγγύηση του Ελληνικού Δημοσίου στην Ευρωπαϊκή 
Τράπεζα Επενδύσεων για τη μεταξύ αυτής και της Δημόσιας Επιχείρη¬ 
σης Ηλεκτρισμού (ΔΕΗ) σύναψη δανειακής σύμβασης σε συνάλλαγμα 
συνολικού ποσού ισοτίμου Ευρωπαϊκών Νομισματικών Μονάδων έξι 

εκατομμυρίων, εννιακοσίων πενήντα τεσσάρων χιλιάδων (ΕΟϋ 
6.954.000) για την κάλυψη από το ΔΕΗ του υπόλοιπου του κόστους 
κατασκευής ενεργειακών έργων, που έχουν ενταχθεί στα Ολοκληρω¬ 
μένα Μεσογειακά Προγράμματα (ΜΟΠ). 

Με την εγγύηση αυτή, αναλαμβάνουμε την υποχρέωση να καλύ- 
ψουμε τις υποχρεώσεις της ΔΕΗ που θα απορρέουν από τη σύμβαση εγ¬ 
γύησης που θα υπογραφεί απ’ ευθείας μεταξύ του Ελληνικού Δημοσίου 
και της ανωτέρω δανείστριας Τράπεζας. 

Επίσης με την απόφασή μας αυτή, παρέχουμε την εγγύηση του Ελ¬ 
ληνικού Δημοσίου στην Τράπεζα της Ελλάδος για την πλήρη κάλυψη 
οποιασδήποτε επιβάρυνση της από τη σύναψη μέρι την εξόφληση του 
ανωτέρω δανείου από ενδεχόμενη μεταβολή των συναλ/κών ισοτιμιών 
μεταξύ της ημέρας εκχώρησης του συν/τος στην Τράπεζα αυτή που θα 
προέρχεται από το δάνειο και της ημέρας της πώλησης του στη ΔΕΗ 
για την εξυπηρέτηση του εν λόγω δανείου, και την εξουσιοδοτούμε να 
χρεώνει με οποιανδήποτε επιβάρυνση από συναλλαγματική διαφορά, το 
σχετικό λογαριασμό που έχει δημιουργηθεί με την απόφαση της τέως 
Νομισματικής Επιτροπής αριθ. 294/30/11.12.80 παρ. III και ο 
οποίος λογ/σμός με την φροντίδα της ίδιας της Τράπεζας θα πιστώνεται 
με τα οριζόμενα στην παρ. ΙΙ/Ια της απόφασης αυτής ποσά, υπέρ του 
Ελληνικού Δημοσίου που υποχρεούται να καταβάλει η Δημόσια Επιχεί¬ 
ρηση Ηλεκτρισμού ΔΕΗ. · 

Στην περίπτωση που το πιστωτικό υπόλοιπο του ανωτέρω λογ/σμού 
δεν επαρκεί για την κάλυψη της προαναφερόμενης συναλλαγματικής 
διαφοράς, εξουσιοδοτείται από τώρα ανέκκλητα η Τράπεζα της Ελλά¬ 
δος να χρεώνει με τα προς τον σκοπό αυτό αναγκαιούνται χρηματικά 
ποσά, τον λογ/σμό του Δημοσίου Νο 200 «Συγκέντρωση Εισπράξεων 
και Πληρωμών» και να γνωστοποιεί τις χρεώσεις αυτές στο ΓΛΚ α) 
Δ25-Β και Δ24-Γ και στο Υπουργείο Εθνικής Οικονομίας (Δ/νση Προ¬ 
γράμματος Δημοσίων Επενδύσεων) που θα φροντίζει για'την απόδοση 
των ποσών των χρεώσεων αυτών, σε πίστωση του εν λόγω λογ/σμού. 

Η ΔΕΗ παρακαλείται να μας στελει θεωρημένο αντίγραφο της σύμ¬ 
βασης του δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, η οποία θα καταβάλλεται από τη ΔΕΗ στον τηρού¬ 
μενο στην Τράπεζα Ελλάδος λογ/σμό Νο 234039, σύμφωνα με τα ορι¬ 
ζόμενα στα έγγραφά μας 98346/2944/8.8.79 και 121545/1786/ 
6.11.79. 

Η απόφαση αυτή να δημοσιευθεί στην Είφημερίδα της Κυβερνήσεως. 

Αθήνα, 1 Ιουνίου 1989 

Ο ΥΠΟΥΡΓΟΣ 

Δ. ΤΣΟΒΟΛΑΣ 

- +- 

Αριθ. 11847/1616 (3) 

Επιτρεπή στάθμη ακουστικής ισχύος των χαρτοκοπτικών μηχανών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΑΙ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1 (δ και ζ) του Ν. 1338/83 
«Εφαρμογή του Κοινοτικού Δικαίου» (ΦΕΚ 34/Α/17.3.83), όπως 
τροποποιήθηκε με το άρθρο 6 του Νόμου 1440/84 «Συμμετοχή της 
Ελλάδας στο κεφάλαιο, στα άποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευρωπαϊκής Κοι¬ 
νότητας Άνθρακος και Χάλυβος και του Οργανισμού Εφοδιασμού Εϋ- 
ΚΑΤΟΜ» (ΦΕΚ 70/Α/21.58.84, όπως τροποποιήθηκε με το άρθρο 7 
του Ν. 1775/88 «Εταιρείες παροχής επιχειρηματικού κεφαλαίου και 
άλλες διατάξεις» (ΦΕΚ 101/Α/24.5.88). 

2. Τις διατάξεις του Ν. 372/76 «Περί συστάσεως και λειτουργίας 
Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/ 
30.6.76) και το άρθρο 22 του Ν. 1682/87 (ΦΕΚ 14/16/87). 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

4. Το Π.Δ. 229/86 Σύσταση και Οργάνωση της Γενικής Γραμμα¬ 
τείας Βιομηχανίας (ΦΕΚ 96/Α/16.7.86). 

5. Την Υ. 1321/25.9·87 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Βιομηχανίας, Ενέρ¬ 


γειας και Τεχνολογίας Κ. Παπαπαναγιώτου (ΦΕΚ 531/Β/30.9.87), 
αποφασίζουμε: 

Άρθρο 1 

1. Σκοπός της απόφασης αυτής είναι η προσαρμογή της Ελληνικής 
Νομοθεσίας στην Οδηγία του Συμβουλίου των Ευρωπαϊκών Κοινοτή¬ 
των 84/538/ΕΟΚ της 17ης Σεπτεμβρίου 1984 όπως τροποποιήθηκε 
με την οδηγία 87/252/ΕΟΚ της 7ης Απριλίου 1987 για την προσαρ¬ 
μογή στην τεχνική πρόοδο της οδηγίας 84/538/ΕΟΚ του Συμβουλίου 
για την προσέγγιση των νομοθεσιών των Κρατών μελών σχετικά με την 
επιτρεπτή στάθμη ηχητικής έντασης των χορτοκοπτικών μηχανών. 

2. Η παρούσα απόφαση αφορά στον περιορισμό της επιτρεπτής στάθ¬ 
μης ακουστικής ισχύος των χορτοκοπτικών μηχανών με τον καθορισμό 
οριακών τιμών καθώς και τη μέθοδο μέτρησης της εν λόγω στάθμης. 

3. Ως χορτοκοπτική μηχανή νοείται κάθε μηχάνημα με κινητήρα, 
που προορίζεται για την καθ’ οιονδήποτε τρόπο κοπή του χόρτου και την 
περιποίηση χορτοταπήτων που εξυπηρετούν σκοπούς αναψυχής, διακο- 
σμητικούς ή παρόμοιους. 

Η παρούσα απόφαση εφαρμόζεται στις χορτοκοπτικές μηχανές που 
αναφέρονται στην παράγραφο 3 εκτός από: 

- τις χορτοκοπτικές μηχανές με κινητήρα και κυλίνδρους, 

- τα γεωργικά και δασικά μηχανήματα, 

- τα μη αυτόνομα μηχανήματα (παραδείγματος χάρη στους ρυμουλ- 
κούμενους κυλίνδρους), των οποίων η κοπτική διάταξη παίρνει κίνηση 
από τους τροχούς ή από κάποιο μη ειδική έλχον, ή φέρον στοιχείο, 

- τα συνδυασμένα μηχανήματα των οποίων η κοπτική διάταξη παίρνει 
κίνηση από τους τροχούς ή από κάποιο μη ειδικό έλκον ή φέρον στοι- 
χείο, 

- τα συνδυασμένα μηχανήματα, των οποίων το κύριο κινούν στοιχείο 
έχει εγκατεστημένη ισχύ άνω των 20 ΚΨ. 

Άρθρο 2 

Οι χορτοκοπτικές μηχανές που αναφέρονται στο άρθρο 1 διατίθενται 
στην αγορά μόνο εφ’ όσον η στάθμη της ακουστικής ισχύος τους, με- 
τρούμενη υπό τις συνθήκες που ορίζονται στο παράρτημα I, δεν υπερβαί¬ 
νει την επιτρεπτή στάθμη ακουστικής ισχύος που αναγράφεται στον πα¬ 
ρακάτω πίνακα, ανάλογα με το πλάτος κοπής της χορτοκοπτικής μη¬ 
χανής: 


Πλάτος κοπής της χορτο¬ 
κοπτικής μηχανής (Ε) 
50 ΟΜ 

50 εΜ<Ε<120 0Μ 
Ε>120 0Μ 


Επιτρεπτή στάθμη ακουστικής 
ισχύος ϋΒ (Α)/1ΡΨ 
96 
100 
105 


Άρθρο 3 

Η συμφωνία της χορτοκοπτικής μηχανής προς τις προδιαγραφές της 
παρούσας απόφασης βεβαιώνεται από τον κατασκευαστή ή τον εισαγω¬ 
γέα και υπ’ ευθύνη του, με πιστοποιητικό, υπόδειγμα του οποίου περι¬ 
λαμβάνεται στο παράρτημα II, βασισμένο στο πρακτικό της εξέτασης 
που ενεργείται για κάθε τύπο χορτοκοπτικής μηχανής από τον ΕΛΟΤ ή 
άλλο εξουσιοδοτημένο νομικό ή φυσικό πρόσωπο. 

Το πιστοποιητικό αυτό πρέπει να συνοδεύει το μηχάνημα και μπορεί 
να παρατίθεται σέ αντίγραφο στις οδηγίες χρήσεως ή στο έντυπο της εγ¬ 
γύησης. 


Άρθρο 4 

Προτού διατεθούν χορτοκοπτικές μηχανές προς πώληση πρέπει να 
αναγράφονται, είτε απ’ ευθείας επάνω τους, είτε επάνω σε πινακίδα μό¬ 
νιμα στερεωμένη (π.χ. με πριτσίνια ή αυτοκόλλητη) και πάντως κατά 
τρόπο ευδιάκριτο και ανεξίτηλο, τα αναγνωριστικά σημεία του κατα¬ 
σκευαστή, ο τύπος της συσκευής και η ένδειξη της εγγυημένης από τον 
κατασκευαστή μέγιστης στάθμης ακουστικής ισχύος, εκφρασμένης σε 
ϋΒ(Α)/1ΡΨ. 

Υπόδειγμα αυτών των ενδείξεων περιέχεται στο παράρτημα III. 

Άρθρο 5 

1. Με την επιφύλαξη των διατάξεων της παραγράφου 2, για λόγους 
σχετικούς με τη στάθμη της ακουστικής ισχύος, δεν δύναται να απαγο- 
ρευθεί ή να περιορισθεί η πώληση, η θέση σε λειτουργία ή η χρησιμοποί¬ 
ηση των χορτοκοπτικών μηχανών που πληρούν τις προδιαγραφές της 
παρούσας απόφασης, συνοδεύονται από το πιστοποιητικό συμφωνίας 
που προβλέπεται στο άρθρο 3 και φέρουν τις ενδείξεις που αναφέρονται 

το άρθρο 4. 

2. Το Υπουργείο Περιβάλλοντος, Χωροταξίας και Δημοσίων Έργων 
(Γενική Γραμματεία Δημοσίων Έργων), μπορεί να λαμβάνει μέτρα για 
τη ρύθμιση της χρησιμοποίησης χορτοκοπτικών μηχανών στις περιοχές 
που θεωρεί ευαίσθητες. 

Άρθρο 6 

Η 4η Κλαδική Διεύθυνση Βιομηχανικής Πολιτικής του Υπουργείου 
Βιομηχανίας, Ενέργειας και Τεχνολογίας είναι αρμόδια για τον έλεγχο 
της πιστοποίησης των χορτοκοπτικών μηχανών, ότι δηλαδή ανταπο- 
κρίνονται στις προδιαγραφές της παρούσας απόφασης. Οι πρακτικές λε¬ 
πτομέρειες ορίζονται στο παράρτημα IV. Οργανισμός Πιστ/σης ορίζεται 
ο Ελλ. Οργ. Τυπ. (ΕΛΟΤ). 

Άρθρο 7 

αν η παραπάνω αρμόδια Διεύθυνση του ΥΒΕΤ διαπιστώσει ότι μία 
μηχανή δεν είναι σύμφωνη με τις προδιαγραφές της παρούσας απόφα¬ 
σης, ή αν πληροφορηθεί από άλλο Κράτος μέλος ότι υπάρχει τέτοια 
ασυμφωνία, δύναται να απαγορεύσει την παραγωγή, εισαγωγή, κυκλο¬ 
φορία και τη διάθεση στην αγορά αυτών των μηχανών. Οι διατάξεις της 
υπ’ αριθμ. 470/1985 κοινής Υπουργικής Απόφασης των Υπουργών 
Εθνικής Οικονομίας και Οικονομικών (ΦΕΚ 183/τ.Β/4,4.85) όπως 
τροποποιήθηκε και ισχύει, εφαρμόζονται αναλόγως προκειμένου για τις 
χορτοκοπτικές μηχανές με ηλεκτρικό κινητήρα. 

Σε οποιονδήποτε γίνεται αίτιος παράβασης των διατάξεων της πα¬ 
ρούσας απόφασης με πράξη ή παράλειψη με αποτέλεσμα την ηχορύ¬ 
πανση ή την υποβάθμιση του περιβάλλοντος, επιβάλλονται οι ποινικές, 
αστικές και διοικητικές κυρώσεις που προβλέπονται στα άρθρα 28.29 
και 30 του Ν. 1650/86, από τη Γεν. Γραμ. Δημ. Έργων του Υ.ΠΕ.- 
ΧΩ.Δ.Ε. 

Άρθρο 8 

Προσαρτώνται και αποτελούν αναπόσπαστο μέρος της παρούσας 
απόφασης τα παραρτήματα: Ι-Γν της οδηγίας 84/538/ΕΟΚ όπως 
τροποποιήθηκαν από την οδηγία 87/252/ΕΟΚ. 

ΠΑΡΑΡΤΗΜΑ I 

ΜΕΘΟΔΟΣ ΜΕΤΡΗΣΗΣ ΤΟΥ ΑΕΡΟΜΕΤΑΦΕΡΟΜΕΝΟΥ 
ΘΟΡΥΒΟΥ ΠΟΥ ΕΚΠΕΜΠΕΤΑΙ ΑΠΟ ΤΙΣ 
ΧΟΡΤΟΚΟΠΤΙΚΕΣ ΜΗΧΑΝΕΣ 

ΠΕΔΙΟ ΕΦΑΡΜΟΓΗΣ: 

Η παρούσα μέθοδος εφαρμόζεται στις χορτοκοπτικές μηχανές. Σ’ 
αυτή καθορίζονται οι διαδικασίες δοκιμών για τον προσδιορισμό της 
στάθμης ακουστικής ισχύος αυτών των μηχανών, προκειμένου να πι¬ 
στοποιηθεί η συμφωνία τους με τις προδιαγραφές. 

Οι τεχνικές αυτές διαδικασίες είναι σύμφωνες με τα όσα ορίζονται στο 
παράρτημα I της οδηγίας 79/113/ΕΟΚ. (Υ.Α. 5620/1613/88 
ΦΕΚ 570/Β/1988). 

Οι διατάξεις του παραρτήματος I της οδηγίας 79/113/ΕΟΚ εφαρ¬ 
μόζονται και στις χορτοκοπτικές μηχανές, με τις εξής τροποποιή¬ 
σεις: 

4. ΚΡΙΤΗΡΙΑ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΕΚΦΡΑΣΗ 
ΑΠΟΤΕΛΕΣΜΑΤΩΝ. 

4.1. Ακουστικό κριτήριο για το περιβάλλον. 

Το ακουστικό κριτήριο μιας χορτοκοπτικής μηχανής για το περιβάλ¬ 
λον εκφράζεται από τη στάθμη ακουτικής ισχύος. 

6. ΣΥΝΘΗΚΕΣ ΤΗΣ ΜΕΤΡΗΣΗΣ 

6.1. Αντικείμενο της μέτρησης. 

6.1.1. Οι χορτοκοπτικές μηχανές στις οποίες προβλέπεται διάταξη 
για το μάζεμα των χόρτων δοκιμάζονται μαζί με τη διάταξη αυτή υπό 
κανονικές συνθήκες χρησιμοποίησης. 

6.1.2. Η χορτοκοπτική διάταξη ρυθμίζεται σε ύψος κοπής 30Μ. Εφ’ 
όσον αυτό είναι αδύνατο για τεχνικούς λόγους η χορτοκοπτική διάταξη 
ρυθμίζεται σε ύψος που να πλησιάζει, όσο για περισσότερο τα 30Μ. 

Πριν από κάθε ακουστική δοκιμή, το γρασίδι της επιφάνειας των δο¬ 
κιμών κόβεται με την χορτοκοπτική μηχανή ρυθμισμένη κατ’ αυτό τον 
τρόπο. 

Προκειμένου να διεξαχθεί η ακουστική μέτρηση, η χορτοκοπτική μη¬ 
χανή καθαρίζεται από κάθε χόρτο και ο χορτοσυλλογέας πρέπει να είναι 
άδειος. 

6.2. Λειτουργία της ηχητικής πηγής κατά τη διάρκεια των μετρή¬ 
σεων. 7 


. Πριν από κάθε ακουστική μέτρηση, ο κινητήρας της χορτοκοπτικής 
μηχανής πρέπει να έρχεται σε θερμοκρασία λειτουργίας σύμφωνα με τις 
οδηγίες του κατασκευαστή. 

Οι μετρήσεις της ακουστικής ισχύος των χορτοκοπτικών μηχανών 
γίνονται κατ’ αρχήν με τη χορτοκοπτική μηχανή σταματημένη και χω¬ 
ρίς χειριστή κοντά της και με τη χορτοκοπτική διάταξη με τον κινητήρα 
ινα λειτουργούν στις ανώτατές τους στροφές. 

Αν η διάταξη κοπής δεν μπορεί αν αποσυνδεθεί από τους κινητήριους 
τροχούς της χορτοκοπτικής μηχανής τότε δοκιμάζεται είτε τοποθετη¬ 
μένη σε υποστήριγμα, είτε εν κινήσει, οδηγούμενη από χειριστή, υπό τις 
εξής συνθήκες. 

- Μηχανές με άμεση μετάδοση της κίνησης. 

Η μηχανή κινείται στην περίπτωση αυτή με τόση ταχύτητα ώστε το 
κοπτικό εργαλείο να λειτουργεί με την ανώτατη ταχύτητα στροφών που 
προβλέπει ο κατασκευαστής. 

- Μηχανές με ρυθμιζόμενη μετάδοση («με ταχύτητες»). 

Επιλέγεται στην περίπτωση αυτή ο μεγαλύτερος λόγος ταχυτήτων 

και η μηχανή κινείται με τόση ταχύτητα ώστε το κοπτικό εργαλείο να 
λειτουργεί με την ανώτατη ταχύτητα στροφών που προβλέπει ο κατα¬ 
σκευαστής. 

(α) Χορτοκοπτικές μηχανές με κινητήρα εσωτερικής καύσεως. 

Το λάδι που χρησιμοποιείται για τη λειτουργία της χορτοκοπτικής 
μηχανής κατά τις μετρήσεις ορίζεται από τον κατασκευαστή. Η δεξα¬ 
μενή καυσίμων πρέπει να είναι γεμάτη το πολύ ώς τη μέση. 

(β) Χορτοκοπτικές μηχανές με ηλεκτρικό κινητήρα. 

Αν η χορτοκοπτική μηχανή τροφοδοτείται από συσσωρευτή, πρέπει 
να εξακριβώνεται ότι είναι φορτισμένος στο μέγιστο. 

Αν, κατά τη διάρκεια των δοκιμών, η χορτοκοπτική μηχανή τροφο¬ 
δοτείται από ηλεκτροπαραγωγό ζεύγος ή από το ρεύμα του δικτύου, η 
συχνότητα του ρεύματος που την τροφοδοτεί πρέπει να σταθεροποιείται 
σε ± 1ΗΖ, για τους επαγωγικούς κινητήρες και η τάση σε 1% της ονο¬ 
μαστικής τάσης για τις χορτοκοπτικές μηχανές που έχουν κινητήρα με 
συλλέκτη. Η συχνότητα ή η τάση, ανάλογα με την περίπτωση, καθορί¬ 
ζεται από τον κατασκευαστή για τον κινητήρα. 

Η μέτρηση της τάσης τροφοδότησης γίνεται στο επίπεδο του ρευμα¬ 
τολήπτη, στην περίπτωση που το καλώδιο τροφοδότησης δεν είναι δυνα¬ 
τόν να αποσυνδεθεί ή στην επαφή, στην περίπτωση που το καλώδιο τρο¬ 
φοδότησης μπορεί να αποσυνδεθεί. Η μορφή του κύματος του ρεύματος 
που παρέχεται από τη γεννήτρια πρέπει να είναι παρόμοια με εκείνη του 
ρεύματος που παρέχεται από το δίκτυο». 

(γ) Χορτοκοπτικές μηχανές με στρώμα αέρα ή συγκρατούμενες με το 

Χ έ Ρ 1 · 

Οι χορτοκοπτικές αυτές μηχανές διατηρούνται σε κανονική θέση λει¬ 
τουργίας. Οι διατάξεις διατήρησης της θέσης δεν πρέπει να επηρεάζουν 
τα αποτελέσματα της μέτρησης. 

6.3. Τοποθεσία μετρήσεως. 

6.3.1. Γενικές διατάξεις. 

Η τοποθεσία μέτρησης πρέπει να ανταποκρίνεται στις προδιαγραφές 
που αναφέρονται στα σημεία 6.3.2., 6.3.3 ή 6.3.4. 

Σε περίπτωση διαφωνίας οι μετρήσεις πρέπει να πραγματοποιούνται 
σε περιοχή δοκιμών που να συμφωνεί με το σημείο 6.3.2. 

6.3.2. Υπαίθρια μέτρηση σε τεχνητό πλακοστρωμένο δάπεδο. 

Η περιοχή των δοκιμών πρέπει να είναι επίπεδη και οριζόντια. Η πε¬ 
ριοχή αυτή, συμπεριλαμβανομένων των καθέτων προβολών των θέ¬ 
σεων στις οποίες προβλέπεται να τοποθετηθούν τα μικρόφωνα, αποτε- 
λείται από σκυρόδεμα, ή με πορώδη άσφαλτο που καλύπτεται με τε¬ 
χνητή πλακόστρωση, σύμφωνα με τις προδιαγραφές του παραρτήματος 
Α της παρούσας οδηγίας, της οποίας τό κέντρο συμπίπτει με το γεωμε¬ 
τρικό κέντρο του ημισφαιρίου που αναφέρεται στο σημείο 6.4. Οι διαγώ¬ 
νιες της πλακόστρωσης είναι προσανατολισμένες προς τις κάθετες προ¬ 
βολές των θέσεων των σημείων μέτρησης 2, 4, 6 και 8. 

Στην περίπτωση που η πίεση που ασκείται από τους τροχούς της χορ¬ 
τοκοπτικής μηχανής έχει ως αποτέλεσμα τη συμπίεση της τεχνητής 
πλακόστρωσης σε βάθος μεγαλύτερο του ενός εκατοστομέτρου, οι τρο¬ 
χοί πρέπει να τοποθετούνται σε υποστήριγμα, έτσι ώστε να βρίσκονται 
στο επίπεδο της πλακόστρωσης πριν από τη συμπίεση. Τα υποστηρίγ¬ 
ματα πρέπει να διαμορφώνονται με τέτοιο τρόπο ώστε να μην επηρεά¬ 
ζουν τα αποτελέσματα της μέτρησης. 

6.3.3. Υπαίθρια μέτρηση σε χορτοτάπητα. 

Η περιοχή των δοκιμών πρέπει να είναι επίπεδη και οριζόντια. Η πε¬ 
ριοχή αυτή, συμπεριλαμβανομένων των κάθετων προβολών των θέ¬ 
σεων στις οποίες προβλέπεται να τοποθετηθούν τα μικρόφωνα, πρέπει 

να καλύπτεται από στεγνό χορτοτάπητα. 

6.3.4. Μετρήσεις σε κλειστό χώρο και σε τεχνητό πλακοστρωμένο 
δάπεδο. 

Το ακουστικό πεδίο σε κλειστό χώρο πρέπει να έχει ιδιότητες αντί¬ 
στοιχες με εκείνες του ελεύθερου πεδίου ενώ η τιμή της σταθερός 0 πρέ¬ 
πει να καθορίζεται σύμφωνα με το σημείο 8.6.2. Το δάπεδο πρέπει να 
είναι επίπεδο και οριζόντιο. 

Το δάπεδο αυτό, συμπεριλαμβανομένων των καθέτων προβολών 
των θέσεων στις οποίες προβλέπεται να τοποθετηθούν τα μικρόφωνα, 
πρέπει να έχει τα ίδια ακουστικά χαρακτηριστικά με το σκυρόδεμα ή τη 
μη πορώδη άσφαλτο και να καλύπτεται από τεχνητή πλακόστρωση, 
σύμφωνα με τις προδιαγραφές του παραρτήματος Α της παρούσας οδη¬ 
γίας, της οποίας το κέντρο συμπίπτει με το γεωμετρικό κέντρο του ημι¬ 
σφαιρίου που αναφέρεται στο σημείο 6.4. Οι διαγώνιες της πλακόστρω¬ 
σης προσανατολίζονται προς τις κάθετες προβολές των θέσεων των ση¬ 
μείων μέτρησης 2, 4, 6 και 8. 

Στην περίπτωση που η πίεση που ασκείται από τους τροχούς της χορ¬ 
τοκοπτικής μηχανής έχει ως αποτέλεσμα τη συμπίεση της τεχνητής 
πλακόστρωσης σε βάθμος μεγαλύτερο του ενός εκατοστομέτρου, οι τρο¬ 
χοί πρέπει να τοποθετούνται σε υποστήριγμα, έτσι ώστε να βρίσκονται 
στο επίπεδο της πλακόστρωσης πριν από τη συμπίεση. Τα υποστηρίγ¬ 
ματα πρέπει να διαμορφώνονται με τέτοιο τρόπο ώστε να μην επηρεά¬ 
ζουν τα αποτελέσματα της μέτρησης. 

ΠΑΡΑΡΤΗΜΑ Α 
ΤΕΧΝΗΤΗ ΠΛΑΚΟΣΤΡΩΣΗ 

1. ΔΙΑΣΤΑΣΕΙΣ ΚΑΙ ΣΥΝΘΕΣΗ 

1.1. Διαστάσεις 

Η τεχνητή πλακόστρωση πρέπει να έχει διαστάσεις 360 X 360 οιτι. 

1.2. Υλικά 

Η τεχνητή πλακόστρωση αποτελείται από ένα στρώμα απορροφητι¬ 
κού υλικού του οποίου οι συντελεστές απορρόφησης α, μετρημένοι σύμ¬ 
φωνα με το πρότυπο 150 354 πρώτη έκδοση 1985 - 02-01, περιλαμ¬ 
βάνεται μεταξύ των ορίων που δίνονται στον πίνακα που ακολουθεί: 


Συχνότητα σε Ηζ 

125 

250 

500 

1.000 

2.000 

4.000 

α ελάχιστο 

0,00 

0,20 

0,40 

0,60 

0,70 

0,80 

α μέγιστο 

0,20 

0,40 

0,60 

0,80 

0,90 

1,00 


Σημείωση: Ένα παράδειγμα υλικών και τρόπου κατασκευής μιας πλα¬ 
κόστρωσης που ανταποκρίνεται σ’ αυτές τις απαιτήσεις δί¬ 
νεται στο παράρτημα Β. 

ΠΑΡΑΡΤΗΜΑ Β 

ΠΑΡΑΔΕΙΓΜΑ ΥΛΙΚΩΝ ΚΑΙ ΤΡΟΠΩΝ ΚΑΤΑΣΚΕΥΗΣ 

Ανόργανες ίνες πάχους 20 ΜΜ, με αντίσταση στη ροή του αέρα 11 
ΚΝ5/Μ3 και πυκνότητα 25ΚΟ/Μ2. 

Για λόγους ευκολίας η τεχνητή πλακόστρωση μπορεί να αποτελείται 
από συναρμολογημένες πλάκες. 

Τα κομμένα άκρα των μοριοπλακών πρέπει να καθίστανται απορρο¬ 
φητικά και να προστατεύονται από την υγρασία. Αυτό μπορεί να γίνει 
μέσω ενός στρώματος πλαστικού χρώματος. 

Οι ακραίες επιφάνειες περιβάλλονται από μορφοποιημένο αλουμίνιο 
διατομή Π με διαστάσεις 3Χ20ΜΜ. 

Γ ενικά αυτές οι συναρμολσγούμενες πλάκες εμφανίζονται σε δύο τύπους. 

(α) Πλάκες που δεν προορίζονται να φέρουν φορτίο. 

(β) Πλάκες που προορίζονται να φέρουν τη χορτοκοπτική μηχανή και 
το προσωπικό. 

Στις συναρμολσγούμενες πλάκες του τύπου (Β) τοποθετείται, ως συ¬ 
νεχές μορφοποιημένο αλουμίνιο διατομής Τ με διαστάσεις 3Χ20ΜΜ 
(βλέπε σχήμα 1). 

Στη συνέχεια, οι πλάκες που έχουν προετοιμαστεί μ’ αυτόν τον τρόπο 
καλύπτονται με το απορροφητικό υλικό που έχει κοπεί στις κατάλληλες 
διαστάσεις. 

Οι πλάκες του τύπου (Α) καλύπτονται με συρμάτινο δικτυωτό το 
οποίο αποτελείται από σύρμα πάχους 0,8ΜΜ ενώ το πλάτος των οπών 
του δικτυωτού είναι 10ΜΜ (συρμάτινο δικτυωτό ορνιθώνων). 

Οι πλάκες του τύπου (Β) καλύτπονται από δικτυωτό το οποίο αποτε- 
λείται από κυματοειδές χαλύβδινο σύρμα διαμέτρου 3,1 ΜΜ, ενώ το 
πλάτος των οπών του είναι 30ΜΜ. 

Τα δικτυωτά αυτά στερεώνονται στο μορφοποιημένο αλουμίνιο διατομής. 

ΔΙΑΤΑΞΗ ΤΟΝ ΠΛΑΚΠΝΠΑ ΔΟΚΙΜΗ 



ΚΑΤΑΧΚΕΥΗ 


Τύπος Α Συρμάτινο δικτυωτό ορνιθώνων 




Σχήμα I 

6.4. Επιφάνεια μετρήσεως, απόσταση μετρήσεως, εντοπισμός και 
αριθμός των σημείων μετρήσεως. 

6.4.1. Επιφάνεια μετρήσεως. 

Η επιφάνεια μετρήσεως που χρησιμοποείται' για τη δοκιμή είναι ένα 
ημισφαίριο. 

Η ακτίνα του ημισφαιρίου ορίζεται ανάλογα με το πλάτος κοπής της 
μηχανής και είναι: 

— 4Μ όταν το πλάτος κοπής της δοκιμαζόμενης μηχανής είναι μέχρι 
και 1,2Μ. 

— 10 Μ όταν το πλάτος κοπής της δοκιμαζόμενης μηχανής είναι μεγα¬ 
λύτερο από 1,2Μ. 

6.4.2. Εντοπισμός και αριθμός σημείων μετρήσεως. 

6.4.2.1. Γενικότητες. 

Για τη μέτρηση του θορύβου που εκπέμπουν οι χορτοκοπτικές μηχα¬ 
νές εν στάσει ή εν κινήσει, χρησιμοποιούνται 6 σημεία μέτρησης, και δη 
τα σημεία 2, 4, 6, 8, 10 και 12 διατεταγμένα σύμφωνα με τα όσα ορί¬ 
ζονται στο σημείο 6.4.2.2. του παραρτήματος I της οδηγίας 79/113/ 
ΕΟΚ. Για τις μετρήσεις εν στάσει, το κέντρο του ημισφαιρίου συμπίπτει 
με την προβολή στο έδαφος του γεωμετρικού κέντρου της χορτοκοπτι¬ 
κής μηχανής, προσανατολισμένης κατά την κατεύθυνση σημείο 1 προς 
σημείο 5. Για τις μετρήσεις εν κινήσει, ο άξονας της μετατόπισης περνά 
από τις θέσεις των σημείων 1 και 5. 


7. Πραγματοποίηση Μετρήσεων. 

7.1.1. Μέτρηση των ξένων θορύβων. 

Η μέτρηση του παρασιτικού θορύβου δεν λαμβάνεται υπόψη (7.1.1. 
στοιχείο Β). 

7.1.5. Παρουσία εμπροδίων. 

Οπτικός έλεγχος σε κυκλική ζώνη ομόκεντρη με το ημίσφαιρο μέτρη¬ 
σης αλλά με τριπλάσια ακτίνα είναι επαρκής για να εξασφαλιστεί η τή¬ 
ρηση των διατάξεων του σημείο 6.3, τρίτο εδάφιο του παραρτήματος I 
της οδηγίας 79/113/ΕΟΚ. 

7.2. Μέτρηση του επιπέδου ακουστικής πιέσεως Ι,ΡΑ. 

Η μέτρηση της στάθμης ΕΡΑ εκτελείται σύμφωνα με το πρώτο εδά¬ 
φιο του σημείου 7.2. του παραρτήματος I της οδηγίας 79/113/ΕΟΚ. 
Όταν η χορτοκοπτική μηχανή μετακινείται, η μέτρηση διαρκεί επί όσον 
χρόνον χρειάζεται για να διανύσει με σταθερή ταχύτητα τη διαδρομή ΑΒ 
(Βλέπε σχήμα 1). Οι στάθμες ακουστικής πίεσης ΕΡΑ μιας χορτοκοπτι¬ 
κής μηχανής μετρούνται τουλάχιστον τρεις φορές. 

Αν οι στάθμες ακουστικής ισχύος που προκύπτουν από αυτές τις με¬ 
τρήσεις διαφέρουν κατά περισσότερο από ΙϋΒ πρέπει να εκτελούνται 
νέες μετρήσεις μέχρις ότου προκόψουν δύο στάθμες ισχύος που να μη 
διαφέρουν κατά περισσότερο από ΙϋΒ. Η υψηλότερη από τις δύο αυτές 
στάθμες είναι η στάθμη ακουστικής ισχύος της χορτοκοπτικής μηχα¬ 
νής. 


Σημείωση: Όταν χρησιμοποιείται ηχόμετρο για τις μετρήσεις με τη μηχανή εν κινήσει, στις περισσότερες 
περιπτώσεις η στάθμη Σ ρΛ ισούται με τη στάθμη που μετριέται όταν η μηχανή περνά από το 
κέντρο του ημισφαιρίου. 


ΕΠΕΞΕΡΓΑΣΙΑ ΤΩΝ ΑΠΟΤΕΛΕΣΜΑΤΩΝ 


8.6.2. Ακουστική ποιότητα της περιοχής δοκιμής 

Για τις μετρήσεις αυτές, η σταθερά 0 που ορίζεται στο σημείο 8.6.2 του παραρτήματος. 1 της οδηγίας 
79/113/ΕΟΚ πρέπει να κείται μεταξύ 0.5 και 2 άΒ, με Κ, - 0. 


9. ΣΤΟΙΧΕΙΑ ΠΡΟΣ ΚΑΤΑΓΡΑΦΗ 

9.1. Ηχητική πηγή υπό δοκιμή 

στ) πλάτος κοπής 

ζ) ταχύτητα περιστροφής του κοπτικού μηχανισμού. 

9.4. Ακουστικά στοιχεία 

β) οι λέξεις «περιοχή 5 της επιφάνειας μετρήσεως σε ητ*» διαγράφονται 
ιβ) τόπος, ημερομηνία και ώρα των μετρήσεων 



Σχήμα / 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


4311 


ΠΑΡΑΡΤΗΜΑ III 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΣΥΜΦΩΝΙΑΣ ΕΚΔΙΔΟΜΕΝΟΥ ΑΠΟ 
ΤΟΝ ΚΑΤΑΣΚΕΥΑΣΤΗ 


Ο υπογεγραμμένος 


(ονοματεπώνυμο, διεύθυνση) 
βεβαιώνω ότι η χορτοκοπτική μηχανή: 

1. κατηγορία ■ ■ _ 

(ηλεκτροκίνητη, θερμική κ.λπ.) 


2. μάρκα 

3 , τύπος _ : _ 

4. . Προσδιορισμός αριθμού κατασκευής 

5. Κινητήρας: _ 

- Κατασκευαστής: ._ 


- Τύπος :_______ 

- Ταχύτητα περιστροφής κατά τη διάρκεια των μετρήσεων 

__ στροφές/λεπτό. 

είναι σύμφωνη με τις προδιαγαφές της οδηγίας 84/538/ΕΟΚ. 


Εγγυημένη στάθμη ακουστικής ισχύος __ 

είδος κοπτικού μηχανισμού ___ 

__ I 

Πλάτος κοπής ___ ·' __ 

Ταχύτητα περιστροφής του κοπτικού μηχανισμού 
__ στροφές ανά λεπτό. 

Κόπος,) - _ _ (ημερομηνία) _ 


ΏΒ(Α) 


ΟΜ 


( υπογραφή ) 


(ιδιότητα) 

ΠΑΡΑΡΤΗΜΑ III 

ΥΠΟΔΕΙΓΜΑ ΤΗΣ ΕΝΔΕΙΞΗΣ ΤΗΣ ΣΤΑΘΜΗΣ ΑΚΟΥΣΤΙΚΗΣ ΙΣΧΥΟΣ: 



Όλες οι διαστάσεις που σημειώνονται στο υπόδειγμα μπορούν να πολλαπλασιαστούν π γ επί 1/2. 1/3. 2. 3. 4 κλπ.. μι. ιην 
.ρ',ι,^λΊ,-^η τηρούνται υι προδιαγραφές που αναφέρονται στο άρ3ρο 4. 

Για όλες τις- παρακάνω διαστάσεις ορίζεται ανώτατο όριο ανοχής το 20 V·. 


ΠΑΡΑΡΤΗΜΑ IV 

Φξ&(/ΐΚΕΣ ΛΕΠΤΟΜΕΡΕΙΕΣ ΤΟΥ ΕΛΕΓΧΟΥ ΤΗΣ ΣΥΜΦΩΝΙΑΣ'ΙΤΩΝ ΧΟΡΤΟΚΟΠΤΙΚΩΝ 
ΜΗΧΑΝΩΝ ΠΡΟΣ ΤΙΣ ΠΡΟΔΙΑΓΡΑΦΕΣ ΤΗΣ ΟΔΗΓΙΑΣ 

Ο έλεγχος της συμφωνίας της κατασκευής προς τις προδιαγραφές της 
οδηγίας πραγματοποιείται, αν είναι εφικτό, δειγματοληπτικά. 

Άρθρο 9 

Η παρούσα να δημοσιευθεί στην Εφημερίδα της Κυβερνήσεως. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Αθήνα, 1 Ιουνίου 1989 

